laion/Wikipedia-Exotic huggingface dataset:
קייזרין אונד קניגין מריה תרזיה (סיירת, 1893)

קייזרין אונד קניגין מריה תרזיה (בגרמנית: SMS Kaiserin und Königin Maria Theresia) הייתה אחת מהסיירות המשוריינות של צי האימפריה האוסטרו-הונגרית, והאוניה היחידה מסוגה. בשל התיישנותה, היא לא מילאה תפקיד משמעותי במלחמת העולם הראשונה. פירוש SMS הוא "אונית הוד מלכותו/ה" ובגרמנית: Seiner Majestät Schiff. הספינה נבנתה במקור ונועדה להיות החברה השלישית ב"סדרת קרל הששי", ובמהלך הבנייה היא נקראה גם "Baunummer "C, כלומר יחידה עם שם הבנייה "C". כבר בתחילת הבנייה נחשבה למיושנת, ובדיוק בגלל זה ביקשה מחלקת האוניות לשדרג אותה תוך פרק זמן קצר, תוך שינויים מהותיים בתוכניות. דחיקתה הוגדלה ב-1,000 BRT (ברוטו רגיסטר טון), היא קיבלה שריון צד ומנועים חזקים יותר וארטילריה בינונית. אף על פי שבהתחלה נראה היה שהסיירת תיבנה באנגליה - וחמש חברות אנגליות התמודדו בהליך המכרז הציבורי - בסופו של דבר זכתה בחוזה חברה מקומית: Stabilimento Tecnico Triestino מהעיר טריאסטה. הנחת שדרית הספינה הייתה ב-1 ביולי 1891 בעוד ההשקה למים התרחשה ב-29 באפריל 1893. ההטמעה וכניסתה לשירות התעכבה מעט עד ה-24 במרץ 1895. ב-1895 השתתפה בפתיחת תעלת קיל עם יחידה ימית אחרת. שייט לבנט בשנת 1896 ב-1897 השתתפה במצעד הצי הבינלאומי מול כרתים בשנת 1898, השתתפה בשליחות קיץ לחוף האיים הקריביים לרגל מלחמת ארצות הברית-ספרד. בין 1900 לבין 1902 בשירות במזרח אסיה עקב מרד הבוקסרים עם התגברות מרוץ החימוש הספינה נבנתה מחדש, ולאחר 1910 מילאה תפקיד משמעותי בדרכי הים הזרות של האימפריה. בין השנים 1911–1913 הוצבה כאוניית תחנה בדרכים הימיות של הלבנט. בתחילת מלחמת העולם הראשונה כבר לא נחשבה לבעלת יכולת לחימה. בין 1914 לבין 1917 היא הייתה ספינת משמר בנמל שיבניק. ב-7 בפברואר 1917 הפליגה לפולה, שם הוצאה מהמשירות. מאז ואילך שימשה כספינת המגורים של צי הצוללות הגרמני הים תיכוני עד תום המלחמה. תותחיה פורקו והועברו ליבשה. באוקטובר 1918 היא עגנה בפולה כגוף ספינה שהוצאה משימוש. בסוף ינואר 1920, ועדת הבוררות הימית של ההסכמה המשולשת בפריז העניקה אותה לבריטניה. הצי הבריטי מכר אותה ל-Vaccaro & Co. Steelworks האיטלקית, שגררה אותה לפורטופראיו (Portoferraio) באי אלבה ופירקה אותה שם. Marine Arsenal Band 27 / Podzun-Pallas Verlag, 1996 מדיה וקבצים בנושא קייזרין אונד קניגין מריה תרזיה בוויקישיתוף
דנה ארליך

דנה ארליך (נולדה ב-23 באוגוסט 1980) היא דיפלומטית ישראלית המכהנת כשגרירת ישראל באירלנד. ארליך נולדה ב-1980 בירושלים לבתיה ואהרון, שניהם ממוצא ארגנטינאי. היא בעלת תואר ראשון מהמחלקה לאומנות בבצלאל ותואר שני בתקשורת פוליטית מאוניברסיטת תל אביב. בשנת 2010 הצטרפה ארליך לקורס הצוערים של משרד החוץ, ולאחר שסיימה אותו הוצבה בשגרירות ישראל בקוסטה ריקה בתפקיד סגנית השגריר. ב-2012 עברה לקונסוליה הישראלית בלוס אנג'לס, ואחרי שלוש שנים קודמה לתפקיד סגנית מנהל השירות הקונסולרי בצפון אמריקה. ארליך שבה לישראל ב-2016 כדי לעמוד בראש מחזור חדש של קורס הצוערים, ולאחר מכן הוצבה במשך 4 שנים בשגרירות ישראל בלונדון. בספטמבר 2021 נכנסה לתפקיד ראש מחלקת תיאום בלשכת מנכ"ל משרד החוץ, והייתה חלק מהמשלחת הרשמית הישראלית הראשונה בבחריין לאחר חתימת הסכמי אברהם. באפריל 2023 אישרה הממשלה את מינויה לשגרירת ישראל באירלנד, בו החלה לכהן באוגוסט אותה שנה, שבועות ספורים לפני פרוץ מלחמת חרבות ברזל. במסגרת תפקידיה קידמה אלריך, בין היתר, אירועי "דיפלומטיה קולינרית" שנועדו לחשוף את המטבח הישראלי ברחבי העולם וסייעה ליצור פסטיבלי אוכל ב-60 נציגויות ישראליות. דנה ארליך, ברשת החברתית פייסבוק דנה ארליך, ברשת החברתית אינסטגרם דנה ארליך, ברשת החברתית LinkedIn דנה ארליך באתר שגרירות ישראל באירלנד שגרירת ישראל באירלנד, דנה ארליך, בשיחה עם אלדד יניב ויסכה בינה, באתר רדיו גלי ישראל אסף רוזנצוייג, ‏בחזית המאבק: השגרירה הישראלית שחווה איומים וקריאות לסילוקה, באתר ‏מאקו‏, 1 בנובמבר 2023 Carrie Hart, Israeli Style, Meer, ‏2017-04-12 (באנגלית) Meet the women leading Israel's Embassy in the UK, The Jerusalem Post | JPost.com, ‏2021-03-04 (באנגלית אמריקאית) Privileged to be part of the official visit to Bahrain, בעמוד הפייסבוק של דנה ארליך, 1 באוקטובר 2021 מינויים בשירות החוץ, החלטה מספר 431 של ממשלת ישראל השלושים ושבע, משנת 2023, באתר של משרד ראש הממשלה איתמר אייכנר, "לגרש את הטרוריסטית": שגרירת ישראל באירלנד בעין הסערה, באתר ynet, 29 באוקטובר 2023
אליעד פרץ

אליעד פרץ (נולד ב-1982) הוא מדען ישראלי והישראלי המעוטר ביותר בהיסטוריה של סוכנות החלל האמריקאית. פרץ נולד באילת לדיינה ונפתלי שעלו מממלכה המאוחדת ומרוקו. הוא הבכור מבין שישה אחים ועד כיתה ד' התחנך במערכת החינוך החרדית. מאז ומעולם התעניין בתעופה ובמדעים ובסופו של דבר התגייס לקורס טיס (שממנו נשר). את השירות הצבאי השלים בחיל השריון ובאגף המודיעין. לאחר מכינה בטכניון החל ללמוד בפקולטה להנדסת אווירונוטיקה וחלל בטכניון שבחיפה. לאחר מכן פרץ המשיך לתואר שני באוניברסיטת קורנל, שם עסק בפיתוח חיישנים לקרינה על-סגולה. את מחקר הפרה-דוקטורט עשה פרץ בהנחיית פרופ' הוד ליפסון. כדוקטורנט החל פרץ לעבוד בנאס"א לאחר שמונה לעמית מחקר על ידי נאס"א והקרן הלאומית למדע בארצות הברית. מבין הפרויקטים המחקריים שלו, ניתן למנות את חקר השימוש בלוויין ייעודי לכיול טלסקופים, פיתוח גלאים לחקר קרינת רנטגן מהשמש בטיסות תת-מסלוליות, פיתוח לוויין זעיר לחקר השמש (PADRE), פיתוח מכשירים למשימות לירח ולעומק מערכת השמש, לוויין לחקר חגורות ואן אלן וכן פיתוח של טלסקופ על-סגול, לאפיון הפעילות של שמשות אחרות שיש להן כוכבי לכת. במאי 2023 זכה במדליית נאס"א להישג יוצא דופן (אנ'). המדליה הוענקה לו על ידי חתן פרס נובל בפיזיקה ד"ר ג'ון מאת'ר, המדען הראשי של טלסקופ החלל ווב. ב-15 באוקטובר באותה השנה פורסם כי פרץ יקבל מהסוכנות את פרס גודרד על הישגים יוצאי דופן בתחום ההנדסה ובשל "מצוינות במנהיגות, יוזמה ופתרונות הנדסיים יצירתיים לחוקר בשלב מוקדם של הקריירה, שישנו את האופן שבו אנו מבינים חקר כוכבי לכת במערכות שמש אחרות". במהלך לימודיו בטכניון, פרץ הכיר את אשתו, ד"ר אבי גולדמן, שבאה לארץ במסגרת תוכנית פולברייט של מחלקת המדינה האמריקאית. כיום ד”ר גולדמן היא יועצת לבית הלבן בענייני מדיניות מדעית וטכנולוגית. הם הורים לשלוש בנות. נכון ל-2023 המשפחה מתגוררת בסילבר ספרינג שבמרילנד, ארצות הברית. צעד קטן בחלל - ד"ר אליעד פרץ בפודקאסט הטכניוניסטים - מאי 2023 מדליית נאס"א היוקרתית על הישגים יוצאי דופן – לבוגר הטכניון ד"ר אליעד פרץ, באתר הטכניון, ‏17 במאי 2023 רז סמולסקי וטל שחף, ‏אליעד פרץ: הבחור מעפולה שמחליט לאן יטוסו החלליות של ארה"ב, באתר ‏מאקו‏, 2 באפריל 2023 מטאור ישראלי בשמי נאס"א, באתר ynet, 2 במאי 2023 נלחמים בפסולת: השבוע בחלל, באתר מכון דוידסון לחינוך מדעי, ‏5 באוקטובר 2023
בני תורה

בני תורה הוא כינוי רווח לאנשים שתורתם אומנותם. בחורי ישיבות ואברכי כוללים. הכינוי משמש ארגונים ומוסדות שונים: האם התכוונתם ל... תנועת בני תורה – תנועה שהוקמה בשנות ה-60 של המאה ה-20 בידי הרב ברוך מרדכי אזרחי במטרה לעודד בני נוער להצטרף לעולם הישיבות בני תורה (מחנה קיץ) – מחנה קיץ המתקיים במסגרת התנועה מפלגת בני תורה – מפלגה חרדית שהוקמה לקראת הבחירות לכנסת ה-19 (2012) בידי אנשי הפלג הירושלמי הפיגוע בבית הכנסת קהילת בני תורה – פיגוע ירי, גרזנים וסכינים שבוצע בנובמבר 2014, במהלך תפילת שחרית בבית כנסת של קהילת בני תורה בשכונת הר נוף שבירושלים בן-תור
סטפני האלט

סטפני האלט (נולדה ב-1977) היא דיפלומטית אמריקאית המכהנת כסגנית שגריר ארצות הברית בישראל החל מנובמבר 2023. קודם לכן כיהנה כממונה על היחסים לתקופת ביניים בארצות הברית בירושלים מיולי 2023 ועד נובמבר 2023, בפועל ממלאת מקום השגריר עם עזיבת השגריר תומאס ריצ'רד ניידס ועד למינויו של ג'ק לו. האלט סיימה את לימודיה באוניברסיטת ג'ורג' וושינגטון ובאוניברסיטת קיימברידג'. האלט החלה דרכה בשירות הדיפלומטי במשרד לענייני איראן ובמרכז המבצעים של מחלקת המדינה בוושינגטון הבירה, וכן במשימות בקונסוליות של ארצות הברית במונטריי, מקסיקו וג'דה, ערב הסעודית. בהמשך שירתה בתפקידים כמו סגן ראש הנציגות בשגרירות ארצות הברית בניקוסיה, קפריסין, וסגן ראש הנציגות בשגרירות ארצות הברית במוסקט, עומאן. היא גם עבדה כסגנית מנהלת סגל המזכירות המינהלית בוושינגטון, ומילאה תפקידים כמו ראש מדור פוליטי וכלכלי בשגרירות ארצות הברית במנאמה, בחריין, וסגנית יועצת מדינית בשגרירות ארצות הברית בקהיר, מצרים. ב-21 ביולי 2023, מונתה האלט לממונה על היחסים לתקופת ביניים בשגרירות ארצות הברית בירושלים. קודם לתפקיד זה שימשה כסגנית ראש הנציגות בישראל וכן כיהנה בתפקיד ממלאת מקום מנהל בכיר למזרח התיכון וצפון אפריקה וכן מנהלת היחסים במפרץ במועצה לביטחון לאומי. בציוץ הראשון שלה כעומדת בראש השגרירות, היא הודתה לשגריר ארצות הברית לשעבר בישראל טום נידס על "מחויבותו להבטיח שהקשרים בין ארצות הברית וישראל יישארו מוצקים." היא הביעה תמיכה ביחסי ארצות הברית–ישראל, ואמרה "אני מצפה להמשיך בעבודת חיזוק הקשר הבלתי מעורער בין ארצות הברית וישראל כממונה על היחסים בשגרירות ארצות הברית בישראל". בראיון שהעניק ל-The Times of Israel אמר השגריר היוצא טום נידס כי האלט "מעולה. היא פקידה בכירה מבריקה ומנוסה בשירות החוץ. אני מפקיד את השגרירות בידיים טובות". בספטמבר, ממשל ג'ו ביידן הודיע כי לא יאשר שגריר אחר בישראל לפני הבחירות לנשיאות ארצות הברית ב-2024 בגלל הקשיים לקבל לאשר מינוי כזה בסנאט באקלים הפוליטי הנוכחי בארצות הברית ולאור התמשכות ההליך. משמעות הדבר היא שהאלט היה אמורה להמשיך בתפקידה כממונה על היחסים בשגרירות ארצות הברית בירושלים עד 2024. על רקע מתקפת חמאס על ישראל באוקטובר 2023, אמרה האלט כי "התמונות שיצאו מדרום ישראל של אזרחים הרוגים ופצועים בידי מחבלים מעזה מעוררות דחייה". היא אישרה כי ארצות הברית עומדת לצד ישראל, וכי היא תומכת באופן מלא בזכותה של ישראל להגן על עצמה מפני פעולות טרור כאלה. בהמשך החליט הנשיא ביידן למנות שגריר קבוע ומיניו של ג'ק לו אושר בקונגרס ב-31 באוקטובר 2023 וב-5 בנובמבר 2023, הגיש לו את כתב האמנה לנשיא הרצוג. מדיה וקבצים בנושא סטפני האלט בוויקישיתוף סגנית שגריר סטפני ל. האלט, באתר שגרירות ארה"ב בישראל Magid, Jacob. "Career diplomat Stephanie Hallett now interim US embassy chief as Nides departs". www.timesofisrael.com (באנגלית). נבדק ב-2023-10-07. "Chargé d'Affaires ad interim Stephanie L. Hallett". U.S. Embassy in Israel (באנגלית). נבדק ב-2023-10-07. "Stephanie Hallett replaces Tom Nides as US ambassador to Israel". The Jerusalem Post (באנגלית). 2023-07-21. נבדק ב-2023-10-07. "US envoy to leave; replacement unlikely before Nov. 2024". IsraelHayom. "Chargé d'Affaires a.i. Stephanie Hallett". X. "Chargé d'Affaires a.i. Stephanie Hallett". X. כתב האמנה הוגש להרצוג: שגריר ארה"ב החדש נכנס לתפקיד | ישראל היום, באתר www.israelhayom.co.il, ‏2023-11-05
הפיקוד האסטרטגי (הממלכה המאוחדת)

הפיקוד האסטרטגי (באנגלית: Strategic Command או בקיצור: StratCom), בעבר "פיקוד הכוחות המשולבים", היא מסגרת פיקודית במשרד הביטחון של בריטניה האמונה על היכולות והיחידות הרב-זרועיות של הכוחות המזוינים של בריטניה. הפיקוד הוא אחד המרכיבים המרכזיים של משרד הביטחון והוא נמצא תחת הפיקוד המרכזי לצד פיקוד הצבא, פיקוד האוויר והמשרד הראשי. הפיקוד האסטרטגי מרכז את היכולות הרב-זרועיות, בהן בסיסי קבע מחוץ לבריטניה, יחידות סייבר, מודיעין, לוגיסטיקה ואימון רב-זרועיות, לצד יחידות פיתוח, מבצעים וטכנולוגיית מידע. הפיקוד אמון גם על מנהלת הכוחות המיוחדים המרכזת את כלל יחידות הכוחות המיוחדים מהזרועות השונות של הכוחות הבריטים. בסיסי קבע משולבים: אקרוטירי ודקליה (קפריסין) איי פוקלנד גיברלטר דייגו גרסיה (הטריטוריה הבריטית באוקיינוס ההודי) מודיעין ההגנה קבוצת הסייבר הרב-זרועית קבוצת המודיעין הרב-זרועית קבוצת אימון והכשרה שרותי רפואת ההגנה מנהלת היכולות המשולבות מנהלת הלוגיסטיקה והסיוע מנהלת הכוחות המיוחדים דיגיטל ההגנה (טכנולוגיית מידע) פיתוח רב-זרועי מבצעים רב-זרועי קבוצת יישום הגבלות נשק צוות ייעוץ והכשרה ללוחמה בטרור מרשל אוויר ראשי סר סטיוארט פיץ': דצמבר 2011 – אפריל 2012. גנרל סר ריצ'רד ברונס: אפריל 2013 – אפריל 2016. גנרל סר כריסטופר דוורל: אפריל 2016 – מאי 2019. גנרל סר פטריק סנדרס: מאי 2019 – מאי 2022. גנרל סר ג'יימס הוקנהול: מאי 2022 – כיום. אתר האינטרנט הרשמי של הפיקוד האסטרטגי (באנגלית) הפיקוד האסטרטגי, ברשת החברתית אקס (טוויטר)
Human After All (שיר של דאפט פאנק)

Human After All הוא שיר מתוך אלבום האולפן השלישי של צמד המוזיקה האלקטרונית הצרפתי דאפט פאנק, Human After All, שיצא לאור ב־21 באוקטובר 2005. הסינגל כולל רמיקסים של השיר שהופיע באלבום Human After All: Remixes. השיר הגיע למקום ה־93 במצעד הסינגלים הצרפתי. Human After All הוא הסינגל היחיד מהאלבום שיצא ללא קליפ נלווה. דאפט פאנק תכננו במקור להפיק קליפ, אך בסופו של דבר הוא הפך לסרט העלילתי "אלקטרומה של דאפט פאנק" שנכתב ובוים על ידי הצמד. דאפט פאנק הפיקו את השיר Heartbreaker של טריאקי בויז, שכולל אלמנטים של השיר. MTV אוסטרליה השתמשו בקודה של Human After All בחלק "עולה" של פורמט הערוץ שלהם. גרסת רמיקס של השיר הופיעה במשחק הווידאו DJ Hero 2. באלבום Alive 2007, השיר מופיע עם השיר Superheroes מהאלבום Discovery ו־Rock'n Roll מהאלבום Homework. השיר הופיע גם בהדרן בדיסק הבונוס של Alive 2007, בשילוב עם השיר Together של הצמד Together, גרסה חוזרת של One More Time מתוך Discovery והשיר Music Sounds Better with You של סטארדאסט. התקליטור כלל רשימת רצועות שהודפסה באופן שגוי בחלק האחורי של מארז הדיסק. הוא ציין את הרמיקס של סבסטיאן כרצועה השנייה, את הרמיקס של ג'אסטיס כרצועה השלישית, ואת גרסת אמפרור מאשין כרצועה החמישית. סינגל פרומו בגודל 12 אינץ' שוחרר גם הוא עם רשימת השירים המתאימה, כאשר צד א' מכיל את שלושת השירים הראשונים וצד ב' מכיל את שלושת הנותרים. מידע על היצירה "Human After All" באתר מיוזיק בריינז סרטון השיר "Human After All" באתר יוטיוב Keeble, Ed, Daft Punk' Human After All remix album gets vinyl reissue - but only in Japan d squared » Blog Archive » Interview With Electroma Actor Peter Hurteau, web.archive.org, ‏2008-02-04 Teriyaki Boyz - Beef Or Chicken (באנגלית), 2005-11-16, נבדק ב-2023-10-30 Rap, R&B and Hip Hop Music News and Videos, The Boombox (באנגלית) Daft Punk - Alive 2007 (באנגלית), 2007-11-19, נבדק ב-2023-10-30 Daft Punk - Human After All (באנגלית), 2005, נבדק ב-2023-10-30 Daft Punk - Human After All (Unreleased Remixes) (באנגלית), 2006-01-06, נבדק ב-2023-10-30 Daft Punk - Human After All (באנגלית), 2005-10-28, נבדק ב-2023-10-30 Daft Punk - Human After All (באנגלית), 2005-10-17, נבדק ב-2023-10-30
עם ישראל חי (שיר של איל גולן)

"עם ישראל חי" הוא שיר של הזמר הישראלי איל גולן, השיר יצא לאור ב-19 באוקטובר 2023, במהלך מלחמת חרבות ברזל, ונכנס לאלבום בעל אותו שם עם ישראל חי הפך לאחד מלהיטיו הגדולים של אייל גולן בכל הזמנים ואף זכה לתמיכה מכל הקהילות היהודיות ברחבי העולם שאימצו את השיר כהמנון לחיזוק הפנימי בעם היהודי. את השיר יצרו המוזיקאים אופיר כהן ואבי אוחיון ועל ההפקה המוזיקלית אחראים אופיר כהן ושמעון יחיא. השיר נכתב והולחן על ידי אבי אוחיון ואופיר כהן, והופק על ידי אופיר כהן ושמעון יחיא. השיר עם ישראל חי נכתב בהשפעת מלחמת חרבות ברזל, וכל הכנסותיו ייתרמו לער"ן. הוא מבוסס על אמרת הכנף הנודעת "עם ישראל חי!". העיצוב הגרפי של הקליפ והעטיפה עוצבו על ידי Avoxvision, חברת עיצוב גרפי, שעבדה בעבר עם גולן. על העטיפה ילדה עטופה בדגל ישראל, ומצד ימין לכותרת ניתן לראות יונת שלום. בווידאו קליפ ניתן לראות חיילים, אנשים שמחזיקים את דגל ישראל, אנשים מניחים נרות נשמה, מתנדבי איחוד ההצלה, הפגנות תמיכה בישראל ומתפללים בכותל. נכון ליוני 2024 עומד מונה הצפיות של הקליפ על למעלה מ-22 מיליון צפיות ביוטיוב. מלחמת חרבות ברזל במוזיקה אייל גולן – עם ישראל חי (Prod.By Offir Cohen), בביצוע איל גולן, סרטון בערוץ "EyalGolanOfficial", באתר יוטיוב (אורך: 3:33) השיר עם ישראל חי, איל גולן, בשירות הזרמת המוזיקה "ספוטיפיי" מילות השיר "עם ישראל חי", באתר שירונט מידע על היצירה "עם ישראל חי" באתר מיוזיק בריינז מידע על הסינגל "עם ישראל חי" באתר מיוזיק בריינז רן בוקר, "עם ישראל חי": שיר המלחמה של אייל גולן - שכל הכנסותיו ייתרמו לער"ן, באתר ynet, 19 באוקטובר 2023 אייל גולן – עם ישראל חי (Prod.By Offir Cohen), בביצוע איל גולן, סרטון בערוץ "EyalGolanOfficial", באתר יוטיוב (אורך: 3:33) מדיה פורסט - המצעד הישראלי השנתי לסיכום שנת תשפ”ד | Mysong By Media Forest, באתר www.mysong.co.il (באנגלית)
רובוט צ'יקן

רובוט צ'יקן (באנגלית: Robot Chicken) היא סדרת טלוויזיה מונפשת אמריקאית, המשתמשת בהנפשת סטופ מושן. הסדרה נוצרה על ידי סת' גרין ומת'יו סנרייך עבור רצועת השידור Adult Swim של ערוץ Cartoon Network. צוות הכותבים של הסדרה, ובראשם גרין, מדבבים גם חלק גדול מהדמויות בסדרה. הסדרה זכתה בעבר בשני פרסי אנני ושישה פרסי אמי. הסדרה ממוקדת בעיקר בפרודיות על סדרות טלוויזיה, שחקני קולנוע, מוזיקאים ומשחקי וידאו. ידוענים שהתארחו בסדרה ותרמו את קולם לדמויות כוללים בין השאר את ג'ון האם, סיימון פג, דניאל רדקליף, ג'נה מאלון, ז'אן-קלוד ואן דאם, פרדי פרינז ג'וניור, מלאני גריפית', אשטון קוצ'ר, האלק הוגאן, פטריק סטיוארט, שרה סילברמן, וירד אל ינקוביק, קורי פלדמן, שרה מישל גלר, מילה קוניס, מארק המיל, מקולי קאלקין, סקרלט ג'והנסון, קונאן או'בריאן, דייוויד הסלהוף, יו הפנר, סטן לי, ג'ימי קימל, ויין בריידי וסת' מקפרלן. מדיה וקבצים בנושא רובוט צ'יקן בוויקישיתוף אתר האינטרנט הרשמי של רובוט צ'יקן "רובוט צ'יקן", במסד הנתונים הקולנועיים IMDb (באנגלית) "רובוט צ'יקן", באתר Rotten Tomatoes (באנגלית) "רובוט צ'יקן", באתר Metacritic (באנגלית) "רובוט צ'יקן", באתר Hulu סדרות (באנגלית) "רובוט צ'יקן", במסד הנתונים הקולנועיים KinoPoisk (ברוסית)
שקר (משחק קלפים)

שקר או צ'יט הוא שמו של משחק קלפים עממי. למשחק יש גרסאות שונות, אך הבסיס משותף לכולם ומטרתו להפטר מהקלפים ביד באמצעות שקרים אמינים. שקר הוא משחק לשני משתתפים או יותר, בו משתמשים בחפיסה רגילה של קלפי משחק. בהתאם לחוקי הבית יש שמחלקים גם את שני הג'וקרים. את קלפי החפיסה מחלקים באופן שוויוני בין השחקנים, בהתאם לחוקי הבית יש שמחלקים את כל הקלפים ויש שמחלקים כמות מסוימת של קלפים בהתאם לכמות השחקנים. יש המתחילים את המשחק עם אחד הקלפים שלא חולקו במרכז השולחן כקלף המתחיל את הערימה. מכיוון שישנן גרסאות שונות לרבים מחוקי המשחק רצוי שהשחקנים יבררו ביניהם קודם למשחק את החוקים שישחקו באותו משחק. על השחקנים להיפטר במהלך המשחק מהקלפים שבידיהם על ידי הנחתם בתוריהם בערימה במרכז השולחן. יש המכנים את הערימה "צ'יט". כל שחקן בתורו יניח קלף אחד או יותר בערימה המרכזית כשפניו למטה. על השחקן להכריז מהו ערך הקלף שהניח. על ההכרזה לעמוד בכללי המשחק ולהיות גבוה באחד מהערך שהוכרז במהלך הקודם או נמוך באחד. אך בכל הגרסאות מותר להניח קלף הגבוה באחד. ההכרזה על ערך הקלף לא חייבת לתאום את ערך הקלף בפועל אלא רק למספר הקלפים. בתחילת תורו של השחקן הבא יורשה לו במקום להניח קלף לערער על אמיתות הכרזתו של השחקן הקודם ולחשוף את הקלף ששיחק, במקרה שאכן שיקר יאסוף השקרן את הערימה ויוסיפה לקלפים מהם עליו להיפטר, אם הסתבר שההכרזה תאמה לקלף שהונח ירים המערער את הערימה ויצרף אותה לקלפיו. בגרסאות שונות מותר לכל שחקן לערער ולא רק לשחקן הבא. לאחר הערעור ואספת הקלפים יש להתחיל את הערימה מחדש, יש כאלו המשחקים שהמערער מתחיל, יש המשחקים שהאוסף את הקלפים מתחיל. יש כאלו שממשיכים במספר שקדם לערעור (כלומר בערך הגבוה באחד), ויש כאלו הפותחים במספר אקראי מן הקופה, ויש כאלו המתירים למתחיל להתחיל בכל מספר שהוא. המשחק שוחק על ידי הדמויות הראשיות בעונה הראשונה של "האי". כמו כן, המשחק שווק כאחד המוצרים הנלווים של הסדרה שכלל שמה שתי חבילות קלפים ולוח משחק. הג'וקרים יכולים להיות כל קלף
SBSS

SBSS ‏(Space Based Space Surveillance, מערכת להשגחת החלל באמצעות לוויינים) היא מערכת שמופעלת על ידי חיל החלל של ארצות הברית שמטרתה לשפר יכולת המדינה לגלות ולנטר עצמים במסלול סביב כדור הארץ. לפי קבלן ראשי של המערכת בואינג חלק מעצמים אלו יכולים בעתיד לסכן את היכולות של ארצות הברית בחלל. הלוויין הראשון של המערכת SBSS-1 שוגר ב-26 בספטמבר 2010. עלות השיגור הייתה 823 מיליון $ והוא נבנה על ידי בואינג ו-Ball Aerospace & Technologies. הלוויין היה מצויד בטלסקופ של 30 ס"מ ורגש תמונות. הוא תוכנן לעבודה במשך 5.5 שנים. לוויינים נוספים מדגם GSSAP שוגרו ב-19 באוגוסט 2016. הם נבנו על ידי Orbital Sciences Corporation. בהמשך היו שיגורים נוספים. בשנת 2023 דווח שלוויין המערכת התקרב ללוויינים סינים לבדיקתם בקרוב. שלטונות סין דיווחו על 13 מקרים מסוג זה. שיגורים נוספים מתוכננים לשנים 2024 ו-2027. הנתונים המתקבלים מהמערכת מקבלים השלמה ממערכת מכ"ם ייעודית של חיל האוויר של ארצות הברית. מדיה וקבצים בנושא SBSS בוויקישיתוף תיאור המערכת תיאור ומטרות המערכת תיאור לווייני GSSAP תיאור לוויין SBSS-1 תיאור שיגורים של לווייני GSSAP קידום התוכנית סיום פעילות
הולי ג'קסון

הולי ג'קסון (באנגלית: Holly Jackson נולדה ב-1992) היא סופרת אנגלייה של רומנים למבוגרים צעירים. היא ידועה בעיקר בזכות סדרת ספרי המדריך לרצח לילדות טובות. ג'קסון גדלה בבקינגהאמשייר, אנגליה וכתבה את הרומן הראשון שלה כשהייתה בת 15. מאוחר יותר, היא למדה באוניברסיטת נוטינגהאם, שם למדה לראשונה בלשנות ספרותית וכתיבה יוצרת, היא סיימה תואר ראשון, ולאחר מכן סיימה תואר שני באנגלית. רומן הביכורים של ג'קסון המדריך לרצח לילדות טובות פורסם ב-2019, וזכה לשבחים הבאים: ספרי האודיו המדהימים של איגוד הספריות האמריקאי למבוגרים (2021) מועמד לפרס Goodreads Choice לספרות לצעירים (2020) ברשימה הקצרה לפרס YA Book (2020) זוכה השנה של פרסי הספרים הבריטיים (2020) הספרים הטובים ביותר של בארנס ונובל של השנה (2020) לאחר הצלחת הספר הראשון כתבה ג'קסון עוד שני ספרי המשך ונובלה מקדימה אחת: ילדה טובה, דם רע (2020). טוב כמו מת (2021) ולהרוג את ג'וי (2021). מלבד ילדה טובה, דם רע, כל הספרים יצאו לאור בהוצאת הרפר קולינס. ילדה טובה, דם רע ראה אור בהוצאת Delacorte Press, והיה ברשימה הקצרה לפרס YA Book לשנת 2021. בשנת 2022, ג'קסון הוציאה את הרומן העצמאי הראשון שלה בשם חמישה שורדים, שפורסם בבריטניה על ידי Electric Monkey ובארצות הברית על ידי Delacorte Press. סדרת הטלוויזיה הבריטית בשם "המדריך לרצח לילדות טובות" המבוססת על ספרה הראשון עתידה לצאת ביולי 2024. המדריך לרצח לילדות טובות (2019) - תורגם על ידי: יעל אכמון, בהוצאת כנרת דבורה זמיר (2022) ילדה טובה, דם רע (2020) - תורגם על ידי: יעל אכמון, בהוצאת כנרת דבורה זמיר (2023) As Good As Dead (2021) Kill Joy (2021) - נובלה מקדימה לאירועים של המדריך לרצח לילדות טובות Five Survive (2022) The Reappearance of Rachel Price (2024) Graeme, Holly Jackson, Book Series in Order, ‏2020-04-21 Holly Jackson | Penguin Random House, PenguinRandomhouse.com (באנגלית אמריקאית) "2021 Amazing Audiobooks for Young Adults". Young Adult Library Services Association (YALSA) (באנגלית). 2021-01-04. נבדק ב-2021-09-15. "A Good Girl's Guide to Murder (A Good Girl's Guide to Murder, #1)". Goodreads. נבדק ב-2021-09-15. "A Good Girl's Guide to Murder - A Good Girl's Guide to Murder Book 1 (Paperback)". Waterstone's. נבדק ב-14 בספטמבר 2021. {{cite web}}: (עזרה) "The Best Books of 2020". Barnes & Noble (באנגלית). נבדק ב-2021-09-15. בשיתוף עברית, "הוא ילד מקסים. אבל בהתחשב בראיות, אני לא רואה איך ייתכן שלא עשה את זה", באתר ynet, 28 ביוני 2023 "Good Girl, Bad Blood - A Good Girl's Guide to Murder Book 2 (Paperback)". Waterstone's. נבדק ב-14 בספטמבר 2021. {{cite web}}: (עזרה) Jones |, Iyana. "Just Announced: 'Five Survive' by Holly Jackson". PublishersWeekly.com (באנגלית). נבדק ב-2023-01-10.
משפחה לא מחליפים

משפחה לא מחליפים (באנגלית: Family Switch) הוא סרט קומדיה אמריקאי בבימויו של McG, שנכתב על ידי אדם סטיקיאל וויקטוריה סטרוס, ובכיכובם של ג'ניפר גארנר, אד הלמס, אמה מאיירס ובריידי נון. הסרט מבוסס על ספר הילדים משנת 2010 שעת השינה של אמא מאת איימי קרוז רוזנטל. הסרט שודר לראשונה בנטפליקס ב-30 בנובמבר 2023. ג'ניפר גארנר – ג'ס ווקר אד הלמס – ביל ווקר אמה מאיירס – סיסי ווקר בריידי נון – וויאט ווקר ריטה מורנו מתיאס שווייגהופר באשיר סלאחודין איליה אזורליס פאולינו פורצ'ן פיימסטר קושה רוקמור פול שר קינג באך פיט הולמס נעמי אקפריגין דן פינרטי סיירוס ארנולד בפברואר 2021 דווח שג'ניפר גארנר תככב בסרט, שנקרא אז Family Leave. בנובמבר 2022, דווח כי אד הלמס יככב אף הוא בסרט, כאשר McG ישמש כבמאי. בדצמבר 2022, אמה מאיירס ובריידי נון לוהקו בתור ילדיהם של הדמויות של גארנר והלמס. שלב הצילומים התרחש בלוס אנג'לס בפברואר 2023, כאשר מארק ספייסר שימש כצלם. "משפחה לא מחליפים", במסד הנתונים הקולנועיים IMDb (באנגלית) "משפחה לא מחליפים", באתר נטפליקס "משפחה לא מחליפים", באתר Rotten Tomatoes (באנגלית) "משפחה לא מחליפים", באתר Metacritic (באנגלית) Matt Grobar, ‘Wednesday’s Emma Myers & Brady Noon Join McG-Directed Body-Swap Comedy ‘Family Leave’ For Netflix, Deadline, ‏12 בדצמבר 2022 (באנגלית) Grobar, Matt (2023-08-30). "Netflix Sets Fall Movie Release Dates For The Killer, Pain Hustlers, Sly, Wes Anderson's The Wonderful Story Of Henry Sugar & More". Deadline Hollywood. נבדק ב-2023-08-30. Welk, Brian (17 בפברואר 2021). "Jennifer Garner to Star in Body Switch Comedy 'Family Leave' at Netflix". TheWrap. נבדק ב-5 ביולי 2023. {{cite web}}: (עזרה) Grobar, Matt (29 בנובמבר 2022). "Ed Helms Joins Jennifer Garner In 'Family Leave'; McG To Direct & Produce Netflix Body-Swap Comedy". Deadline Hollywood. נבדק ב-5 ביולי 2023. {{cite web}}: (עזרה) "Marc Spicer Resume". Marc Spicer resume. 26 בספטמבר 2023. נבדק ב-26 בספטמבר 2023. {{cite web}}: (עזרה) Every Kids’ Choice 2024 Winner!, Nick (באנגלית)